               EUROPOS KOMISIJA
            Briuselis, 2017 10 25
            COM(2017) 625 final
            2017/0274(NLE)
            Pasiūlymas
            TARYBOS SPRENDIMAS
            dėl valstybių narių Europos plėtros fondui mokėtinų finansinių įnašų, įskaitant 2019 m. sumos viršutinę ribą, 2018 m. metinę sumą, pirmąją 2018 m. įnašo dalį ir preliminarią neprivalomą tikėtinų metinių įnašų sumų 2020 m. ir 2021 m. prognozę

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pasiūlymą sudaro:

                  –
                        2019 m. metinės įnašų sumos viršutinė riba,

                  –
                        2018 m. metinė įnašo suma;

                  –
                        2018 m. pirmosios įnašo dalies suma;

                  –
                        neprivaloma tikėtinų metinių įnašų sumų 2020 m. ir 2021 m. prognozė.

                  1-ojo Europos plėtros fondo (EPF) ir kitų EPF (t. y. 8-ojo, 9-ojo ir 10-ojo EPF) vis dar naudojamos lėšos valdomos remiantis taisyklių rinkiniu, kurį sudaro:

                  - dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  ,

                  - Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – Vidaus susitarimas dėl 11-ojo EPF),

                  - Tarybos reglamentas (ES) 2015/323 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės reguliariai moka įnašus į EPF iždą pagal iš anksto nustatytus finansinius įsipareigojimus. Reguliarūs įnašai mokami pagal techninius Tarybos sprendimus, kuriais įgyvendinami anksčiau priimti finansiniai įsipareigojimai.

                  Todėl kai kurios aiškinamojo memorandumo antraštės nėra taikomos tokiems kaip šis reguliariems kvietimams sumokėti įnašus.

               •Suderinamumas su toje pačioje politikos srityje galiojančiomis nuostatomis

                  Žr. 1 punktą „Pasiūlymo pagrindimas ir tikslai“.

               •Suderinamumas su kitomis Sąjungos politikos sritimis

                  Žr. 1 punktą „Pasiūlymo pagrindimas ir tikslai“.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pagal 11-ajam EPF taikomo finansinio reglamento 21 straipsnio 7 dalį atskirai nurodoma Komisijos valdoma suma ir Europos investicijų banko (EIB) valdoma suma.

                  Pagal 11-ajam EPF taikomo finansinio reglamento 52 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.

                  11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos ankstesniems EPF skirtos sumos. Todėl pagal šį pasiūlymą reikalavimai sumokėti įnašus susiję su 10-ajam EPF nustatytomis EIB valdomomis sumomis ir 11-ajam EPF nustatytomis Europos Komisijos valdomomis sumomis.

                  Pagal 11-ajam EPF taikomo finansinio reglamento 21 straipsnio 2 dalį sprendimą dėl šio pasiūlymo Taryba priima iki lapkričio 15 d.

                  Pagal Tarybos sprendimo (ES) 2017/1206
                     4
                   2 straipsnį sumažinamos Vidaus susitarimų dėl 8-ojo ir 9-ojo EPF 1 straipsnio 2 dalies a punkte nustatytų valstybių narių įnašų dalys. Atsižvelgiant į kiekvienos valstybės narės pasirinktą koregavimo metodą, mažinama trečioji 2017 m. įnašo dalis ir (arba) pirmoji 2018 m. įnašo dalis.

                  11-ajam EPF taikomo finansinio reglamento 23 straipsnio 1 dalyje nustatyta, kad valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               •Subsidiarumo principas (neišimtinės kompetencijos atveju)

                  Žr. 1 punktą „Pasiūlymo pagrindimas ir tikslai“.

               •Proporcingumo principas

                  Žr. 1 punktą „Pasiūlymo pagrindimas ir tikslai“.

               •Priemonės pasirinkimas

                  Žr. 1 punktą „Pasiūlymo pagrindimas ir tikslai“.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex-post vertinimas ir (arba) tinkamumo patikros

                  Netaikoma

               •Konsultacijos su suinteresuotosiomis šalimis

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Netaikoma

               •Reglamentavimo tinkamumas ir supaprastinimas

                  Netaikoma

               •Pagrindinės teisės

                  Netaikoma

               4.POVEIKIS BIUDŽETUI

                  Netaikoma

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Netaikoma

               2017/0274 (NLE)

               Pasiūlymas

               TARYBOS SPRENDIMAS

               dėl valstybių narių Europos plėtros fondui mokėtinų finansinių įnašų, įskaitant 2019 m. sumos viršutinę ribą, 2018 m. metinę sumą, pirmąją 2018 m. įnašo dalį ir preliminarią neprivalomą tikėtinų metinių įnašų sumų 2020 m. ir 2021 m. prognozę

               EUROPOS SĄJUNGOS TARYBA,

               atsižvelgdama į Europos Sąjungos sutartį ir Sutartį dėl Europos Sąjungos veikimo,

               atsižvelgdama į 2015 m. kovo 2 d. Tarybos reglamentą (ES) 2015/323 dėl 11-ajam Europos plėtros fondui taikomo finansinio reglamento
                  5
                (toliau – 11-ajam EPF taikomas finansinis reglamentas), ypač į jo 21 straipsnio 2 dalį,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 21 straipsnio 2 dalyje nustatytą tvarką iki 2017 m. spalio 15 d. Komisija pateikia pasiūlymą, kuriame nurodoma a) 2019 m. metinės įnašo sumos viršutinė riba; b) 2018 m. metinė įnašo suma; c) 2018 m. pirmosios įnašo dalies suma ir d) preliminari neprivaloma tikėtinų metinių įnašų sumų 2020–2021 m. prognozė;

               (2)pagal 11-ajam EPF taikomo finansinio reglamento 52 straipsnį 2017 m. rugsėjo 4 d. Europos investicijų bankas atsiuntė Komisijai atnaujintas jo valdomų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 22 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos sumos, nustatytos ankstesniems EPF. Todėl lėšos pagal 10-ąjį EPF turėtų būti skirtos EIB, o lėšos pagal 11-ąjį EPF – Europos Komisijai;

               (4)2016 m. lapkričio 15 d. Tarybos sprendime (ES) 2016/2026 dėl valstybių narių mokėtinų finansinių įnašų Europos plėtros fondui finansuoti, įskaitant 2018 m. sumos viršutinę ribą, 2017 m. metinę sumą, pirmąją 2017 m. įnašo dalį ir preliminarią neprivalomą tikėtinų metinių įnašų sumų 2019 m. ir 2020 m. prognozę
                  6
                nustatyta, kad valstybių narių Komisijai ir EIB mokėtino 2018 m. EPF metinio įnašo sumos viršutinė riba yra atitinkamai 4 550 000 000 EUR ir 250 000 000 EUR;

               (5)2017 m. liepos 4 d. Tarybos sprendime (ES) 2017/1206 dėl valstybių narių finansinių įnašų, mokėtinų Europos plėtros fondui finansuoti, įskaitant 2017 m. antrąją įnašo dalį
                  7
                nustatyta, kad įnašas sumažinamas 200 000 000 EUR nepanaudotų 8-ojo ir 9-ojo EPF lėšų suma,

               PRIĖMĖ ŠĮ SPRENDIMĄ:

               1 straipsnis

               Valstybių narių 2019 m. EPF metinių įnašų sumos viršutinė riba yra 4 900 000 000 EUR. 4 600 000 000 EUR skiriama Komisijai ir 300 000 000 EUR – EIB.

               2 straipsnis

               Valstybių narių 2018 m. EPF įnašų metinė suma yra 4 800 000 000 EUR. 4 550 000 000 EUR skiriama Komisijai ir 250 000 000 EUR – EIB.

               3 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2018 m. pirmosios įnašų dalys nustatytos šio sprendimo priede pateiktoje lentelėje.

               Laikantis kiekvienos valstybės narės pateikto koregavimo plano, tų įnašų mokėjimai gali būti koreguojami atsižvelgiant į 200 000 000 EUR sumažintą nepanaudotų 8-ojo ir 9-ojo EPF lėšų sumą.

               4 straipsnis

               Preliminari neprivaloma tikėtinų metinių įnašų sumų 2020 m. prognozė yra 4 600 000 000 EUR Komisijai ir 300 000 000 EUR – EIB, o 2021 m. prognozė – 4 700 000 000 EUR Komisijai ir 300 000 000 EUR – EIB.

               5 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 317, 2000 12 15, p. 3.

                     (2)
                  OL L 210, 2013 8 6, p. 1.

                     (3)
                  OL L 58, 2015 3 3, p. 17–38.

                     (4)
                  OL L 173, 2017 7 6, p. 15.

                     (5)
                  OL L 58, 2015 3 3, p. 17.

                     (6)
                  OL L 313, 2016 11 19, p. 25.

                     (7)
                  OL L 173, 2017 7 6, p. 15.

    ---documentbreak---

               EUROPOS KOMISIJA
            Briuselis, 2017 10 25
            COM(2017) 625 final
            PRIEDAS
            prie
            pasiūlymo dėl Tarybos sprendimo
            dėl valstybių narių Europos plėtros fondui mokėtinų finansinių įnašų, įskaitant 2019 m. sumos viršutinę ribą, 2018 m. metinę sumą, pirmąją 2018 m. įnašo dalį ir preliminarią neprivalomą tikėtinų metinių įnašų sumų 2020 m. ir 2021 m. prognozę

               PRIEDAS

                        VALSTYBĖ NARĖ

                        10-asis EPF %

                        11-asis EPF %

                        Pirmoji 2018 m. įnašo dalis (EUR)

                        Iš viso

                        Komisija

                        EIB

                        11-asis EPF %

                        10-asis EPF %

                        BELGIJA

                        3,53

                        3,24927

                        66 610 035,00

                        5 295 000,00

                        71 905 035,00

                        BULGARIJA

                        0,14

                        0,21853

                        4 479 865,00

                        210 000,00

                        4 689 865,00

                        ČEKIJA

                        0,51

                        0,79745

                        16 347 725,00

                        765 000,00

                        17 112 725,00

                        DANIJA

                        2,00

                        1,98045

                        40 599 225,00

                        3 000 000,00

                        43 599 225,00

                        VOKIETIJA

                        20,50

                        20,57980

                        421 885 900,00

                        30 750 000,00

                        452 635 900,00

                        ESTIJA

                        0,05

                        0,08635

                        1 770 175,00

                        75 000,00

                        1 845 175,00

                        AIRIJA

                        0,91

                        0,94006

                        19 271 230,00

                        1 365 000,00

                        20 636 230,00

                        GRAIKIJA

                        1,47

                        1,50735

                        30 900 675,00

                        2 205 000,00

                        33 105 675,00

                        ISPANIJA

                        7,85

                        7,93248

                        162 615 840,00

                        11 775 000,00

                        174 390 840,00

                        PRANCŪZIJA

                        19,55

                        17,81269

                        365 160 145,00

                        29 325 000,00

                        394 485 145,00

                        KROATIJA

                        0,00

                        0,22518

                        4 616 190,00

                        0,00

                        4 616 190,00

                        ITALIJA

                        12,86

                        12,53009

                        256 866 845,00

                        19 290 000,00

                        276 156 845,00

                        KIPRAS

                        0,09

                        0,11162

                        2 288 210,00

                        135 000,00

                        2 423 210,00

                        LATVIJA

                        0,07

                        0,11612

                        2 380 460,00

                        105 000,00

                        2 485 460,00

                        LIETUVA

                        0,12

                        0,18077

                        3 705 785,00

                        180 000,00

                        3 885 785,00

                        LIUKSEMBURGAS

                        0,27

                        0,25509

                        5 229 345,00

                        405 000,00

                        5 634 345,00

                        VENGRIJA

                        0,55

                        0,61456

                        12 598 480,00

                        825 000,00

                        13 423 480,00

                        MALTA

                        0,03

                        0,03801

                        779 205,00

                        45 000,00

                        824 205,00

                        NYDERLANDAI

                        4,85

                        4,77678

                        97 923 990,00

                        7 275 000,00

                        105 198 990,00

                        AUSTRIJA

                        2,41

                        2,39757

                        49 150 185,00

                        3 615 000,00

                        52 765 185,00

                        LENKIJA

                        1,30

                        2,00734

                        41 150 470,00

                        1 950 000,00

                        43 100 470,00

                        PORTUGALIJA

                        1,15

                        1,19679

                        24 534 195,00

                        1 725 000,00

                        26 259 195,00

                        RUMUNIJA

                        0,37

                        0,71815

                        14 722 075,00

                        555 000,00

                        15 277 075,00

                        SLOVĖNIJA

                        0,18

                        0,22452

                        4 602 660,00

                        270 000,00

                        4 872 660,00

                        SLOVAKIJA

                        0,21

                        0,37616

                        7 711 280,00

                        315 000,00

                        8 026 280,00

                        SUOMIJA

                        1,47

                        1,50909

                        30 936 345,00

                        2 205 000,00

                        33 141 345,00

                        ŠVEDIJA

                        2,74

                        2,93911

                        60 251 755,00

                        4 110 000,00

                        64 361 755,00

                        JUNGTINĖ KARALYSTĖ

                        14,82

                        14,67862

                        300 911 710,00

                        22 230 000,00

                        323 141 710,00

                        IŠ VISO ES 28

                        100,00

                        100,00

                        2 050 000 000,00

                        150 000 000,00

                        2 200 000 000,00


               EUROPOS KOMISIJA
            Briuselis, 2017 11 06
            COM(2017) 639 final
            2017/0281(NLE)
            Pasiūlymas
            TARYBOS SPRENDIMAS
            ...dėl pozicijos, kurios Europos Sąjungos vardu turi būti laikomasiEEE jungtiniame komitete, dėl EEE susitarimo XXI priedo (Statistika) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XXI priedą (Statistika) siekiant į EEE susitarimą įtraukti 2016 m. gegužės 11 d. Europos Parlamento ir Tarybos reglamentą (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95
                  1
               .

               Reglamentu (ES) 2016/792 nustatoma bendra suderintų vartotojų kainų indeksų ir būsto kainų indekso (toliau – BKI) plėtojimo, rengimo ir sklaidos Sąjungos ir nacionaliniu lygmenimis sistema.

               Lichtenšteine tokie indeksai nėra nustatyti, todėl Lichtenšteinas prašo taikyti jam išimtį dėl šio reglamento taikymo. Šiuo metu Lichtenšteinui netaikomas reikalavimas rinkti duomenis pagal 1995 m. spalio 23 d. Tarybos reglamentą (EB) Nr. 2494/95
                  2
               , remiantis EEE susitarimo XXI priedo 19a punkto f papunktyje nustatyta adaptacija. Todėl Lichtenšteinas prašo ir toliau atleisti jį nuo Reglamento (ES) 2016/792 taikymo.

               •Suderinamumas su toje pačioje politikos srityje galiojančiomis nuostatomis

               Pridedamu Jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktini teisės aktai grindžiami Sutarties dėl Europos Sąjungos veikimo 338 straipsnio 1 dalimi.

               Tarybos reglamento (EB) Nr. 2894/94
                  3
                dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija, bendradarbiaudama su EIVT, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti jį EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

                  ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               4.POVEIKIS BIUDŽETUI

               Dėl Reglamento (ES) 2016/792 įtraukimo į EEE susitarimą poveikis biudžetui nenumatomas.

               5.KITI ELEMENTAI

               Netaikoma.

               2017/0281 (NLE)

               Pasiūlymas

               TARYBOS SPRENDIMAS

               ...

                  dėl pozicijos, kurios Europos Sąjungos vardu turi būti laikomasi
                  EEE jungtiniame komitete, dėl EEE susitarimo XXI priedo (Statistika)
                  dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 338 straipsnio 1 dalį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  4
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  5
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XXI priedą (Statistika);

               (3)į EEE susitarimą turi būti įtrauktas Europos Parlamento ir Tarybos reglamentas (ES) Nr. 2016/792
                  6
               ;

               (4)todėl EEE susitarimo XXI priedas (Statistika) turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl EEE susitarimo XXI priedo (Statistika) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 135, 2016 5 24, p. 11.

                     (2)
                  OL L 257, 1995 10 27, p. 1.

                     (3)
                  OL L 305, 1994 11 30, p. 6–8.

                     (4)
                  OL L 305, 1994 11 30, p. 6.

                     (5)
                  OL L 1, 1994 1 3, p. 3.

                     (6)
                  2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (OL L 135, 2016 5 24, p. 11).

    ---documentbreak---

               EUROPOS KOMISIJA
            Briuselis,2017 11 06
            COM(2017) 639 final
            PRIEDAS
            prie
            Pasiūlymo dėlTARYBOS SPRENDIMO
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE jungtinio komiteto darbo tvarkos taisyklių dalinio pakeitimo

               PRIEDAS

               EEE JUNGTINIO KOMITETO SPRENDIMAS Nr. …/2017

                  kuriuo iš dalies keičiamas EEE susitarimo XXI priedas (Statistika)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95
                  1
               ;

               (2)Reglamentu (ES) Nr. 2016/792 panaikinamas į EEE susitarimą įtrauktas Tarybos reglamentas (EB) Nr. 2494/95
                  2
               , todėl jis turi būti išbrauktas iš EEE susitarimo;

               (3)todėl EEE susitarimo XXI priedas turėtų būti atitinkamai iš dalies pakeistas;

               PRIĖMĖ ŠĮ SPRENDIMĄ:

               1 straipsnis

               EEE susitarimo XXI priedo 19a punkto (Tarybos reglamentas (EB) Nr. 2494/95) tekstas pakeičiamas taip:

               „32016 R 0792: 2016 m. gegužės 11 d. Europos Parlamento ir Tarybos reglamentas (ES) 2016/792 dėl suderintų vartotojų kainų indeksų ir būsto kainų indekso, kuriuo panaikinamas Tarybos reglamentas (EB) Nr. 2494/95 (OL L 135, 2016 5 24, p. 11).

               Reglamento nuostatos šio susitarimo tikslais adaptuojamos taip:

               Šis reglamentas netaikomas Lichtenšteinui.“

               2 straipsnis

               Europos Sąjungos oficialiojo leidinio EEE priede skelbtinas Reglamento (ES) 2016/792 tekstas islandų ir norvegų kalbomis yra autentiškas.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  34 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)
                  OL L 135, 2016 5 24, p. 11.

                     (2)
                  OL L 257, 1995 10 27, p. 1.

                     (3)
                  [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2017 11 06
            COM(2017) 640 final
            2017/0282(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE susitarimo II priedo (Techniniai reglamentai, standartai, bandymai ir sertifikavimas)dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo II priedą (Techniniai reglamentai, standartai, bandymai ir sertifikavimas), siekiant įtraukti 2015 m. rugsėjo 9 d. Europos Parlamento ir Tarybos direktyvą (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka
                  1
               .

               •Suderinamumas su toje pačioje politikos srityje galiojančiomis nuostatomis

               Pridedamu Jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis to susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktini teisės aktai grindžiami Sutarties dėl Europos Sąjungos veikimo 114, 337 ir 43 straipsniais.

               Tarybos reglamento (EB) Nr. 2894/94
                  2
                dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija, bendradarbiaudama su EIVT, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti jį EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

                  ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               4.POVEIKIS BIUDŽETUI

               Dėl Direktyvos (ES) 2015/1535 įtraukimo į EEE susitarimą poveikis biudžetui nenumatomas.

               5.KITI ELEMENTAI

               Pagrindiniai pritaikymai, kurių prašo ELPA valstybės

               Pagrindimas ir siūlomas sprendimas

               Sąvokos „techninė specifikacija“ apibrėžtis, 1 straipsnio 1 dalies c punktas – a pritaikymas

               Pritaikymu užtikrinama, kad sakinio dalis „žemės ūkio produktų, nurodytų Sutarties dėl Europos Sąjungos veikimo (SESV) 38 straipsnio 1 dalies [...]“ nebebūtų taikoma kaip sąvokos „techninė specifikacija“ apibrėžties dalis, grindžiant tuo, kad SESV 38 straipsnio 1 dalyje daromos nuorodos į ES BŽŪP ir BŽP priemones, iš kurių nė viena nepatenka į EEE susitarimo taikymo sritį. Identiškas pritaikymas jau taikomas pagal EEE susitarimą.

               Prašymai pateikti papildomos informacijos, 5 straipsnio 1 dalis – c pritaikymas

               Pritaikymas įtrauktas, siekiant užtikrinti pakankamą ES ir ELPA valstybių keitimąsi informacija. Reikėtų pažymėti, kad panašus pritaikymas jau taikomas pagal EEE susitarimą.

               Pastabų siuntimas, 5 straipsnio 2 dalis – d pritaikymas

               Pritaikymu paaiškinama, kaip ES ir ELPA valstybės vienos kitoms perduoda pastabas dėl techninio reglamento projekto. Reikėtų pažymėti, kad identiškas pritaikymas jau taikomas pagal EEE susitarimą.

               2017/0282 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi
                  EEE jungtiniame komitete dėl EEE susitarimo II priedo (Techniniai reglamentai, standartai, bandymai ir sertifikavimas)
                  dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 114, 337 ir 43 straipsnius kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  4
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo II priedą (Techniniai reglamentai, standartai, bandymai ir sertifikavimas);

               (3)į EEE susitarimą turi būti įtraukta Europos Parlamento ir Tarybos direktyva (ES) 2015/1535
                  5
               ;

               (4)todėl EEE susitarimo II priedas (Techniniai reglamentai, standartai, bandymai ir sertifikavimas) turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo II priedo (Techniniai reglamentai, standartai, tyrimai ir sertifikavimas) dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 241, 2015 9 17, p. 1–15.

                     (2)
                  OL L 305, 1994 11 30, p. 6–8.

                     (3)
                  OL L 305, 1994 11 30, p. 6.

                     (4)
                  OL L 1, 1994 1 3, p. 3.

                     (5)
                  2015 m. rugsėjo 9 d. Europos Parlamento ir Tarybos direktyva (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka (OL L 241, 2015 9 17, p. 1–15).

    ---documentbreak---

               EUROPOS KOMISIJA
            Briuselis, 2017 11 06
            COM(2017) 640 final
            PRIEDAS
            prie Pasiūlymodėl Tarybos sprendimodėl pozicijos, kurios Europos Sąjungos vardu turi būti laikomasiEEE jungtiniame komitete dėl EEE susitarimo II priedo (Techniniai reglamentai, standartai, bandymai ir sertifikavimas)dalinio pakeitimo

               EEE JUNGTINIO KOMITETO SPRENDIMAS
                  Nr. .../2017

                  [data]

                  kuriuo iš dalies keičiamas EEE susitarimo II priedas
                  (Techniniai reglamentai, standartai, bandymai ir sertifikavimas)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtraukta 2015 m. rugsėjo 9 d. Europos Parlamento ir Tarybos direktyva (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka
                  1
               ;

               (2)Direktyva (ES) 2015/1535 panaikinama į EEE susitarimą įtraukta Europos Parlamento ir Tarybos direktyva 98/34/EB
                  2
               , todėl ji turi būti išbraukta iš EEE susitarimo;

               (3)todėl EEE susitarimo II priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo II priedo XIX skyriaus 1 punkto (Europos Parlamento ir Tarybos direktyva 98/34/EB) tekstas pakeičiamas taip:

               „32015 L 1535: 2015 m. rugsėjo 9 d. Europos Parlamento ir Tarybos direktyva (ES) 2015/1535, kuria nustatoma informacijos apie techninius reglamentus ir informacinės visuomenės paslaugų taisykles teikimo tvarka (OL L 241, 2015 9 17, p. 1).

               Direktyvos nuostatos šio Susitarimo tikslais pritaikomos taip:

               a)1 straipsnio 1 dalies c punkto antra pastraipa pakeičiama taip:

               „Sąvoka „techninė specifikacija“ taip pat apima gamybos metodus ir procesus, taikomus produktams, skirtiems žmonėms ir gyvūnams vartoti, bei Direktyvos 2001/83/EEB 1 straipsnyje apibūdintiems medicinos produktams (2002 m. birželio 25 d. EEE jungtinio komiteto sprendimas Nr. 82/2002
                  3
               ), taip pat su kitais produktais susijusius gamybos metodus ir procesus, jei šie turi įtakos jų savybėms.“;

               b)5 straipsnio 1 dalies pirma pastraipa papildoma taip:

               „Visas techninio reglamento projekto, apie kurį buvo pranešta, tekstas pateikiamas originalo kalba kartu su viso dokumento vertimu į vieną iš oficialiųjų Sąjungos kalbų.“;

               c)5 straipsnio 1 dalis papildoma šia pastraipa:

               „Komisija arba valstybės narės, tarpininkaujant Komisijai, ir ELPA priežiūros institucija arba ELPA valstybės, tarpininkaujant ELPA priežiūros institucijai, gali prašyti pateikti papildomos informacijos apie techninio reglamento projektą, apie kurį buvo pranešta.“;

               d)5 straipsnio 2 dalis papildoma šia pastraipa:

               „ELPA priežiūros institucija bendru suderintu pranešimu siunčia Komisijai ELPA valstybių pastabas, o Komisija ELPA priežiūros institucijai siunčia Komisijos ir valstybių narių pastabas.“;

               e)6 straipsnio 3, 4, 5 ir 6 dalys netaikomos.“

               2 straipsnis

               EEE susitarimo XI priedo 5i punkto (Europos Parlamento ir Tarybos direktyva 98/34/EB) tekstas išbraukiamas.

               3 straipsnis

               Europos Sąjungos oficialiojo leidinio EEE priede skelbtinas Direktyvos (ES) 2015/1535 tekstas islandų ir norvegų kalbomis yra autentiškas.

               4 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  45 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas
                     EEE jungtinio komiteto

                     sekretoriai

                     (1)
                  OL L 241, 2015 9 17, p. 1.

                     (2)
                  OL L 204, 1998 7 21, p. 37.

                     (3)
                  EEE priedas Nr. 49, 2002 10 3, p. 22.

                     (4)
                  [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2018 02 27
            COM(2018) 82 final
            2018/0037(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XIII priedo (Transportas) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XIII priedą (Transportas), kad būtų įtrauktas Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos
                  1
               .

               Pridedamo EEE jungtinio komiteto sprendimo projekto adaptacijos negali būti laikomos vien tik techninėmis adaptacijomis, kaip numatyta Tarybos reglamente Nr. 2894/94.

               •Suderinamumas su toje pačioje politikos srityje galiojančiomis nuostatomis

               Pridedamu EEE jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

                  ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktinas teisės aktas grindžiamas Sutarties dėl Europos Sąjungos veikimo 91 ir 172 straipsniais.

               Tarybos reglamento (EB) Nr. 2894/94
                  2
                dėl EEE susitarimo įgyvendinimo tvarkos 1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               EIVT, bendradarbiaudama su Komisija, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. EIVT tikisi galėsianti pateikti jį EEE jungtiniame komitete artimiausiu metu.

                •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

               ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti,

               •Priemonės pasirinkimas

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               4.POVEIKIS BIUDŽETUI

               Dėl Komisijos reglamento (ES) Nr. 1305/2014 įtraukimo į EEE susitarimą poveikis biudžetui nenumatomas.

               5.KITI ELEMENTAI

               •Siūlomos adaptacijos aprašymas

               Komisijos reglamente (ES) Nr. 1305/2014 numatyta įsteigti valdymo komitetą, nurodytą priedo 7.1.4 skirsnyje. Šis valdymo komitetas nustato strateginio valdymo struktūrą, kad telematikos priemonių, skirtų krovinių vežimo paslaugoms teikti (TAF), techninės sąveikos specifikacijos (TSI) įgyvendinimo darbas būtų veiksmingai valdomas ir koordinuojamas.

               Atsižvelgiant į EEE susitarimo dviejų ramsčių struktūrą, šios funkcijos ELPA valstybėse perduodamos ELPA priežiūros institucijai. Todėl EEE narėmis esančios ELPA valstybės prašo ELPA priežiūros institucijai suteikti stebėtojo statusą šiame valdymo komitete.

               Reikėtų pažymėti, kad valdymo komitetui jo nariai gali siūlyti, kad kitos organizacijos būtų įtrauktos kaip stebėtojai, jei tam yra rimtų techninių ir organizacinių priežasčių.

               2018/0037 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XIII priedo (Transportas) dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 ir 172 straipsnius kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  3
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  4
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XIII priedą (Transportas);

               (3)į EEE susitarimą turi būti įtrauktas Komisijos reglamentas (ES) Nr. 1305/2014
                  5
               ;

               (4)todėl EEE susitarimo XIII priedas (Transportas) turėtų būti atitinkamai iš dalies pakeistas;

               (5)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo XIII priedo (Transportas) pakeitimo, grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006 (OL L 356, 2014 12 12, p. 438).

                     (2)

                        OL L 305, 1994 11 30, p. 6–8.

                     (3)

                        OL L 305, 1994 11 30, p. 6.

                     (4)

                        OL L 1, 1994 1 3, p. 3.

                     (5)

                        2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006 (OL L 356, 2014 12 12, p. 438).

    ---documentbreak---

               EUROPOS KOMISIJA
            Briuselis,2018 02 27
            COM(2018) 82 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XIII priedo (Transportas) dalinio pakeitimo

               PRIEDAS
               EEE JUNGTINIO KOMITETO SPRENDIMAS Nr. …/2018

                  ... m. ... ... d.

                  kuriuo iš dalies keičiamas EEE susitarimo XIII priedas (Transportas)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (EB) Nr. 62/2006
                  1
               ;

               (2)Reglamentu (ES) Nr. 1305/2014 panaikinamas į EEE susitarimą įtrauktas Komisijos reglamentas (EB) Nr. 62/2006
                  2
               , todėl jis turi būti iš EEE susitarimo išbrauktas;

               (3)todėl EEE susitarimo XIII priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo XIII priedo 37h punkto (Komisijos reglamentas (EB) Nr. 62/2006) tekstas pakeičiamas taip:

               „32014 R 1305: 2014 m. gruodžio 11 d. Komisijos reglamentas (ES) Nr. 1305/2014 dėl Europos Sąjungos geležinkelių sistemos telematikos priemonių, skirtų krovinių vežimo paslaugoms teikti, posistemio techninės sąveikos specifikacijos, kuriuo panaikinamas Reglamentas (ES) Nr. 62/2006 (OL L 356, 2014 12 12, p. 438).

               Reglamentas šio susitarimo tikslais pritaikomas taip:

               po priedo 7.1.4. skirsnio 3 dalies įterpiama ši dalis:

               4.
                     Valdymo komitete ELPA priežiūros institucijai suteikiamas stebėtojos statusas.“

               2 straipsnis

               Europos Sąjungos oficialiojo leidinio EEE priede skelbtinas Reglamento (ES) Nr. 1305/2014 tekstas islandų ir norvegų kalbomis yra autentiškas.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*, arba … EEE jungtinio komiteto sprendimo Nr. …
                  3
                [kuriuo įtraukiama Direktyva 2012/34/ES] įsigaliojimo dieną, atsižvelgiant į tai, kuri data yra vėlesnė.

                  44 straipsnis

               Šis sprendimas skelbiamas Europos Sąjungos oficialiojo leidinio EEE dalyje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)

                        OL L 356, 2014 12 12, p. 438.

                     (2)

                        OL L 13, 2006 1 18, p. 1.

                     (3)

                        OL L …*
                        [Konstitucinių reikalavimų nenurodyta.] [Konstituciniai reikalavimai nurodyti.]


               EUROPOS KOMISIJA
            Briuselis, 2018 03 02
            COM(2018) 83 final
            2018/0039(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XXII priedo (Bendrovių teisė) ir 37 protokolo (kuriame pateikiamas 101 straipsnyje nurodytas sąrašas) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XXII priedą (Bendrovių teisė) ir 37 protokolą (kuriame pateikiamas 101 straipsnyje nurodytas sąrašas), kad būtų įtrauktas Reglamentas (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų
                  1
                ir Direktyva 2014/56/ES dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito
                  2
               .

               Pridedamo EEE jungtinio komiteto sprendimo projekto adaptacijos negali būti laikomos vien tik techninėmis adaptacijomis, kaip numatyta Tarybos reglamente Nr. 2894/94.Todėl Taryba nustato Sąjungos poziciją.

               •Suderinamumas su toje pačioje politikos srityje galiojančiomis nuostatomis

               Pridedamu EEE jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               2.TEISINIS PAGRINDAS, SUBSIDIARUMAS IR PROPORCINGUMAS

               •Teisinis pagrindas

               Į EEE susitarimą įtrauktini teisės aktai grindžiami Sutarties dėl Europos Sąjungos veikimo 50 ir 114 straipsniais.

               Tarybos reglamento (EB) Nr. 2894/94 dėl EEE susitarimo įgyvendinimo tvarkos
                  3
                1 straipsnio 3 dalyje nustatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija, bendradarbiaudama su EIVT, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. EIVT tikisi galėsianti pateikti jį EEE jungtiniame komitete artimiausiu metu.

               •Subsidiarumas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

               ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumas

               Pagal proporcingumo principą šiuo pasiūlymu neviršijama to, kas būtina nurodytam tikslui pasiekti,

               •Pasirinkta priemonė

               Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Ex post vertinimas / galiojančių teisės aktų tinkamumo patikros

               Netaikoma.

               •Konsultacijos su suinteresuotosiomis šalimis

               Netaikoma.

               •Tiriamųjų duomenų rinkimas ir naudojimas

               Netaikoma.

               •Poveikio vertinimas

               Netaikoma.

               •Reglamentavimo tinkamumas ir supaprastinimas

               Netaikoma.

               •Pagrindinės teisės

               Netaikoma.

               4.POVEIKIS BIUDŽETUI

               Dėl Reglamento (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų ir Direktyvos 2014/56/ES dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito įtraukimo į EEE susitarimą poveikis biudžetui nenumatomas.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

               Netaikoma.

               •Aiškinamieji dokumentai (direktyvoms)

               Netaikoma.

               •Išsamus konkrečių šio pasiūlymo nuostatų paaiškinimas

               Reglamente (ES) Nr. 537/2014 pateiktos nuorodos į ES teisės aktus

               Pagal EEE susitarimo 7 straipsnį EEE narėmis esančioms ELPA valstybėms privalomi tik tie teisės aktai, kurie įtraukti į EEE susitarimą. Todėl Reglamento (ES) Nr. 537/2014 a) adaptacija užtikrinama, kad į taikomus Sąjungos teisės aktus nurodančios nuostatos atitiktų faktą, jog EEE kontekste teisinis pagrindas yra EEE susitarimas yra ir į jį įtraukti teisės aktai.

               Reglamento (ES) Nr. 537/2014 41 ir 44 straipsniai

               Reglamento 41 straipsnyje nustatyti teisės aktų nustatytą auditą atliekančių auditorių ir audito įmonių rotacijos prievolės ir prievolės rengti tokių auditorių atrankos procedūras, įsigaliojimo pereinamieji laikotarpiai. Reglamento preambulėje nurodyta, kad šis pereinamasis laikotarpis svarbus „siekiant užtikrinti teisinį tikrumą ir sklandų perėjimą prie šiuo reglamentu nustatyto režimo“. Šie argumentai taip pat taikomi ELPA valstybėms. Tačiau Reglamentas į EEE susitarimą bus įtrauktas vėliau nei jis įsigalioja ES, todėl šiuos pereinamuosius laikotarpius būtina adaptuoti, siekiant užtikrinti, kad ELPA valstybėse įsisteigusioms įmonėms būtų suteiktas tas pats prisitaikymo laikotarpis. Todėl b) adaptacija pakoreguojamos 41 straipsnyje pateikiamos datos, kad jos būtų susietos su Jungtinio komiteto sprendimo, kuriuo į EEE susitarimą įtraukiamas tas reglamentas, įsigaliojimu.

               Reglamento 44 straipsniu vieniems metams nukeliamas nuostatų, kuriomis apribojama akcininkų galimybė rinktis auditorių, draudimo įsigaliojimas. Dėl šių priežasčių, mutatis mutandis, c) adaptacija koreguojama ši data, kad ji būtų susieta su šio Jungtinio komiteto sprendimo įsigaliojimu.

               Direktyvos 2006/43/EB 30c straipsnio 3 dalis.

               Pagal EEE susitarimo 7 straipsnį EEE narėmis esančioms ELPA valstybėms privalomi tik tie teisės aktai, kurie įtraukti į EEE susitarimą. Europos Sąjungos pagrindinių teisių chartija yra ES pirminės teisės priemonė, kuri ES nepriklausančioms valstybėms neprivaloma ir EEE kontekste netaikoma. Todėl Direktyvos 2014/56/ES a) adaptacija panaikinama nuoroda į 30c straipsnio 3 dalyje pateiktą nuorodą į Chartiją.

               Vis dėlto kompetentingų institucijų prievolė skelbiant sankcijas gerbti pagrindines teises, ypač teisę į privatų ir šeimos gyvenimą ir teisę į duomenų apsaugą, tebetaikoma EEE.

               2018/0039 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XXII priedo (Bendrovių teisė) ir 37 protokolo (kuriame pateikiamas 101 straipsnyje nurodytas sąrašas) dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 50 ir 114 straipsnį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos
                  4
               , ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas
                  5
                (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali, inter alia, priimti sprendimą iš dalies pakeisti EEE susitarimo XXII priedą (Bendrovių teisė) ir 37 protokolą (kuriame pateikiamas 101 straipsnyje nurodytas sąrašas);

               (3)į EEE susitarimą turi būti įtrauktas Europos Parlamento ir Tarybos reglamentas (ES) Nr. 537/2014
                  6
               ;

               (4)į EEE susitarimą turi būti įtraukta Europos Parlamento ir Tarybos direktyva 2014/56/ES
                  7
               ;

               (5)tam, kad EEE susitarimas tinkamai veiktų, reikėtų išplėsti EEE susitarimo 37 protokolą įtraukiant Reglamentu (ES) Nr. 537/2014 įsteigtą Europos audito priežiūros įstaigų komitetą (CEAOB), o EEE susitarimo XXII priedas turi būti iš dalies pakeistas siekiant tiksliai nustatyti narystės šiame komitete tvarką;

               (6)todėl EEE susitarimo XXII priedas ir 37 protokolas turėtų būti atitinkamai iš dalies pakeisti;

               (7)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo XXII priedo (Bendrovių teisė) ir 37 protokolo (kuriame pateikiamas 101 straipsnyje nurodytas sąrašas) dalinio pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        2014 m. balandžio 16 d. Europos Parlamento ir Tarybos reglamentas (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB (OL L 158, 2014 5 27, p. 77).

                     (2)

                        2014 m. balandžio 16 d. Europos Parlamento ir Tarybos direktyva 2014/56/ES, kuria iš dalies keičiama Direktyva 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito (OL L 158, 2014 5 27, p. 196).

                     (3)

                        OL L 305, 1994 11 30, p. 6–8.

                     (4)

                        OL L 305, 1994 11 30, p. 6.

                     (5)

                        OL L 1, 1994 1 3, p. 3.

                     (6)

                        2014 m. balandžio 16 d. Europos Parlamento ir Tarybos reglamentas (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB (OL L 158, 2014 5 27, p. 77).

                     (7)

                        2014 m. balandžio 16 d. Europos Parlamento ir Tarybos direktyva 2014/56/ES, kuria iš dalies keičiama Direktyva 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito (OL L 158, 2014 5 27, p. 196).

    ---documentbreak---

               EUROPOS KOMISIJA
            Briuselis,2018 03 02
            COM(2018) 83 final
            PRIEDAS
            prie
            pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XXII priedo (Bendrovių teisė) ir 37 protokolo (kuriame pateikiamas 101 straipsnyje nurodytas sąrašas) dalinio pakeitimo

               PRIEDAS
               EEE JUNGTINIO KOMITETO SPRENDIMAS

                  Nr.

                  kuriuo iš dalies keičiamas EEE susitarimo XXII priedas (Bendrovių teisė) ir 37 protokolas (kuriame pateikiamas 101 straipsnyje nurodytas sąrašas)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2014 m. balandžio 16 d. Europos Parlamento ir Tarybos reglamentas (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB
                  1
                su pataisymais, padarytais OL L 170, 2014 6 11, p. 66;

               (2)į EEE susitarimą turi būti įtraukta 2014 m. balandžio 16 d. Europos Parlamento ir Tarybos direktyva 2014/56/ES, kuria iš dalies keičiama Direktyva 2006/43/EB dėl teisės aktų nustatyto metinės finansinės atskaitomybės ir konsoliduotos finansinės atskaitomybės audito
                  2
               ;

               (3)tam, kad EEE susitarimas tinkamai veiktų, reikėtų išplėsti EEE susitarimo 37 protokolą įtraukiant Reglamentu (ES) Nr. 537/2014 įsteigtą Europos audito priežiūros įstaigų komitetą (CEAOB), o EEE susitarimo XXII priedas turi būti iš dalies pakeistas siekiant tiksliai nustatyti narystės šiame komitete tvarką;

               (4)todėl EEE susitarimo XXII priedas ir 37 protokolas turėtų būti atitinkamai iš dalies pakeisti;

               PRIĖMĖ ŠĮ SPRENDIMĄ:

               1 straipsnis

               EEE susitarimo XXII priedas iš dalies keičiamas taip:

               1.10f punktas (Europos Parlamento ir Tarybos direktyva 2006/43/EB) papildomas taip:

               „32014 L 0056: 2014 m. balandžio 16 d. Europos Parlamento ir Tarybos direktyva 2014/56/ES (OL L 158, 2014 5 27, p. 196).

               Direktyvos nuostatos šio Susitarimo tikslais pritaikomos taip:

               30c straipsnio 3 dalyje, kiek tai susiję su ELPA valstybėmis, žodžiai „nustatytų Europos Sąjungos pagrindinių teisių chartijoje“ netaikomi.“

               2.Po 10i punkto (Europos Parlamento ir Tarybos direktyva 2013/34/ES) įterpiamas šis punktas:

               „10j.32014 R 0537: 2014 m. balandžio 16 d. Europos Parlamento ir Tarybos reglamentas (ES) Nr. 537/2014 dėl konkrečių viešojo intereso įmonių teisės aktų nustatyto audito reikalavimų, kuriuo panaikinamas Komisijos sprendimas 2005/909/EB (OL L 158, 2014 5 27, p. 77) su pataisymais, padarytais OL L 170, 2014 6 11, p. 66.

               Nustatyti ELPA valstybių asociacijos reikalavimai pagal Susitarimo 101 straipsnį:

               Direktyvos 2006/43/EB 32 straipsnio 1 dalyje nurodytos ELPA valstybių kompetentingos institucijos turi teisę visapusiškai dalyvauti Europos audito priežiūros įstaigų komitete (CEAOB) vienodomis sąlygomis kaip ES valstybės narės, tačiau neturi teisės balsuoti. Pagal 30 straipsnio 6 dalį nariai iš ELPA valstybių negali būti renkami į CEAOB pirmininko postą.

               Reglamento nuostatos šio Susitarimo tikslais pritaikomos taip:

               a)Žodžiai „Sąjungos arba valstybės narės teisės aktai“ pakeičiami žodžiais „EEE susitarimas arba nacionaliniai teisės aktai“, o žodžiai „Sąjungos arba valstybės narės teisė“ keičiami žodžiais „EEE susitarimas arba nacionalinė teisė“.

               b)41 straipsnyje dėl ELPA valstybių:

               i)žodžiai „2020 m. birželio 17 d.“ pakeičiami žodžiais „per šešerius metus nuo EEE jungtinio komiteto sprendimo Nr. …/… [šio sprendimo] įsigaliojimo dienos“;

               ii)žodžiai „2023 m. birželio 17 d.“ pakeičiami žodžiais „per devynerius metus nuo EEE jungtinio komiteto sprendimo Nr. …/… [šio sprendimo] įsigaliojimo dienos“;

               iii)žodžiai „2014 m. birželio 16 d.“ pakeičiami žodžiais „EEE jungtinio komiteto sprendimo Nr…/... [šio sprendimo] įsigaliojimo dienos“;

               iv)„2016 m. birželio 17 d.“ pakeičiami žodžiais „per dvejus metus nuo EEE jungtinio komiteto sprendimo Nr. …/… [šio sprendimo] įsigaliojimo dienos“.

               c)44 straipsnyje dėl ELPA valstybių žodžiai „2017 m. birželio 17 d.“ pakeičiami žodžiais „per vienus metus nuo EEE jungtinio komiteto sprendimo Nr…/... [šio sprendimo] įsigaliojimo dienos“.“

               2 straipsnis

               Susitarimo 37 protokolas papildomas šiuo punktu:

               „40.Europos audito priežiūros įstaigų komitetas (CEAOB) (Europos Parlamento ir Tarybos reglamentas (ES) Nr. 537/2014).“

               3 straipsnis

               Reglamento (ES) Nr. 537/2014 su pataisymais, padarytais OL L 170, 2014 6 11, p. 66, ir Direktyvos 2014/56/ES tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.

               4 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  35 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje

                     EEE jungtinio komiteto vardu

                     Pirmininkas

                     EEE jungtinio komiteto
                     sekretoriai

                     (1)

                        OL L 158, 2014 5 27, p. 77.

                     (2)

                        OL L 158, 2014 5 27, p. 196.

                     (3)
                  *
                        [Konstitucinių reikalavimų nenurodyta.] [Konstituciniai reikalavimai nurodyti.]